kardosdrur/scandi-wiki huggingface dataset:
Ingeborg Buhl

Ingeborg Buhl (17. april 1890 i København – 22. april 1982 i Himmelev sogn) var en dansk forfatter, oversætter og kulturpersonlighed.

Biografi 
Ingeborg Buhl tilbragte sin første barndom i Leipzig, hvor hendes danske far Frants Peder William Buhl (1850-1932) var professor. I 1898 flyttede familien tilbage til København, hvor Ingeborg Buhls tyskfødte mor Frieda Wilhelmine Görnemann (1855-1934) engagerede sig i kvindesagen. I 1912 tog Ingeborg Buhl faglærereksamen i tysk og historie og underviste dernæst i en årrække. 

1935-1977 boede Ingeborg Buhl på Roskilde Adelige Jomfrukloster. 

I 1938 udkom hendes første bog, novellesamlingen Mellem Himmel og Jord. Novellen blev hendes foretrukne form. 
 
Som mangeårig redaktør af Hasselbalchs Kulturbibliotek (1951 – 1969) oversatte hun en lang række bøger fra de mange sprog, hun beherskede.
 
Hun udgav også digte, artikler, essays og børnebøger og deltog i den offentlige debat. Af fagbøger har hun bl.a. udgivet Lumske ord og vendinger i hhv. engelsk, tysk og fransk med erfaringer fra hendes oversættervirksomhed.

Hun modtog i 1959 Direktør J.P. Lund og hustru Vilhelmine Bugges Legat, i 1964 Herman Bangs Mindelegat, i 1965, 1975 og 1977 legater fra Statens Kunstfond, i 1966 Kollegernes Ærespris, i 1970 Dansk Oversætterforbunds Ærespris og i 1977 Adam Oehlenschläger Legatet.

Udvalgt bibliografi 
 Mellem Himmel og Jord, noveller, 1938
 Sidsel Orne, roman, 1938
 Roskilde adelige Jomfrukloster 1699-1949 (sammen med Arthur Fang), 1949
 Strejflys, noveller, 1956
 Tvelys, noveller, 1958
 Mosaik, noveller, 1960
 Vjera, noveller, 1961
 Portrætsamlingen i Roskilde adelige Jomfrukloster, 1961
 Ad veje du ikke ved, noveller, 1964
 Vigende horisonter, noveller, 1965
 Med blændede lygter, noveller, 1966
 Nattegængeren, noveller, 1970
 Den gale fru Anne, noveller, 1972
 Elgen, noveller, 1974
 Skyggeliv, roman, 1977

Eksterne henvisninger 
 
 Ingeborg Buhl på Kvinfo.dk (Dansk Kvindebiografisk Leksikon)
 Ingeborg Buhl på Dansk Forfatterleksikon
 Ingeborg Buhl på Litteraturpriser.dk

Novelleforfattere fra Danmark
Essayister fra Danmark
Børnebogsforfattere fra Danmark
Romanforfattere fra Danmark
Oversættere fra Danmark
Personer i Dansk Kvindebiografisk Leksikon
Danskere i 1900-tallet
Modtagere af Den Kongelige Belønningsmedalje
Personer i Kraks Blå Bog (afdøde)
Personer i Dansk Biografisk Leksikon
Lærere fra Danmark
Museumsfolk fra Danmark
Dansksprogede forfattere fra Danmark
Modtagere af Dansk Oversætterforbunds Ærespris
Markus Rosenberg

Nils Markus Rosenberg (født 27. september 1982 i Malmø) er en tidligere svensk fodboldspiller, der blandt andet spillede for Malmö FF. Rosenberg var en hovedstødsstærk frontangriber og kendes i Danmark blandt andet fra sin rolle i den skandaløse afslutning på Danmark-Sverige 2. juni 2007, hvor han angiveligt provokerede Christian Poulsen, så denne slog Rosenberg og blev udvist. I det efterfølgende kaos løb en tilskuer på banen og slog dommeren, hvorpå kampen blev stoppet i utide.

Klubkarriere 
Rosenberg indledte sin karriere i Malmö FF, hvor han fik kontrakt i 2001. Han havde dog svært ved at få spilletid og blev derfor udlejet til Halmstads BK i 2004, hvor han blev ligatopscorer. Efter endnu en sæson i Malmö med større succes blev han solgt til Ajax Amsterdam. Her viste træner Danny Blind ham tillid ved at sætte ham i startopstillingen som forreste angriber fra første dag, og han kvitterede med at score i nogle af de første kampe. Senere blegnede Rosenbergs succes lidt, og med Ajax' køb af Klaas Jan Huntelaar blev han skubbet ud på kanten, og i den følgende sæson blev han primært brugt som backup for Huntelaar.

I vinterpausen 2006-07 skiftede han derfor til Werder Bremen, hvor han efterfølgende har fået pæn succes. Han blev i sommeren 2010 udlejet til spanske Racing Santander. Her spillede han indtil sommeren 2011. Hans kontrakt med Werder Bremen udløb i sommeren 2012, hvorefter han i august skiftede til West Bromwich.

Eftersom Markus ikke var fast mand hos West Bromwich, kunne han ikke afslå tilbuddet fra Malmö FF, som officielt efter den 2. februar 2014 var hans nye klub. Han skrev nemlig under med Malmø-klubben. Markus havde tidligere både spillet for Malmö FF på senior- samt ynglingeniveau.

Landsholdskarriere 
Rosenberg spillede en halv snes kampe på det svenske U/21-landshold, og da han viste styrke i Ajax, blev han udtaget til A-landsholdet til VM i fodbold 2006, hvor han dog ikke fik spilletid. Det har han dog fået efterfølgende, hvor han har rundet 33 kampe for Sverige og scoret seks mål.

Eksterne henvisninger 

Fodboldspillere fra Sverige
Fodboldspillere fra Werder Bremen
Fodboldspillere fra AFC Ajax
Fodboldspillere fra Malmö FF
Fodboldspillere fra Halmstads BK
Fodboldspillere fra Racing Santander
Fodboldspillere fra West Bromwich Albion F.C.
Personer fra Malmø
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Lise Sørensen

Louise "Lise" Nathalie Sørensen (1. april 1926 i København – 4. december 2004) var en dansk forfatter, gift med Erik Knudsen.

Hun modtog i 1974 Herman Bangs Mindelegat.

Ekstern henvisning 
 Biografi af Lise Sørensen i Dansk Kvindebiografisk leksikon
 Lise Sørensen på Dansk Forfatterleksikon

Romanforfattere fra Danmark
Personer fra København
Personer i Dansk Kvindebiografisk Leksikon
Personer i Dansk Biografisk Leksikon
Debattører fra Danmark
Feminister fra Danmark
Kvinderetsforkæmpere fra Danmark
Danskere i 1900-tallet
Dansksprogede forfattere fra Danmark
Modtagere af Holbergmedaljen
Miljacka

Miljacka er en flod i Bosnien-Hercegovina. Den er mest kendt for at være floden som render gennem Sarajevo, og er nært knyttet til byen. 

Miljacka er en af sidefloderne til Bosna, og har sit udspring nær landsbyen Pale flere kilometer øst for Sarajevo. Miljacka render hovedsagelig fra øst mod vest.

Floder i Bosnien-Hercegovina
Karen Enevold

Karen Petrine Enevold Nielsen, født Jensen (29. august 1896 i Jelling – 29. december 1993 i Odense) var en dansk forfatter.

Hun modtog i 1975 Herman Bangs Mindelegat.

Eksterne henvisninger 
Biografi af Karen Enevold i Dansk Kvindebiografisk Leksikon
 Karen Enevold på Dansk Forfatterleksikon

Romanforfattere fra Danmark
Personer i Kraks Blå Bog (afdøde)
Personer i Dansk Kvindebiografisk Leksikon
Danskere i 1900-tallet
Dansksprogede forfattere fra Danmark
Dicuil

Dicuil eller Dicuilus var en irsk munk og geograf, som blev født omkring år 760. Ca 825 udgav han bogen De mensura Orbis terrae – Om jordklodens udstrækning. I bogen nævner han blandt andet «Thule», hvilket formodentlig er Island. Bogen er en af de første skriftlige kilder, som nævner øer mellem Norge og Grønland. Et af afsnittene beskriver en gruppe små øer, der lå tæt ved hinanden. "Her havde eneboere boet for hundrede år siden, men er nu på grund af vikinger tomme for eneboere og fyldt med får og havfugle". Denne beskrivelse handler formodentlig om Færøerne. 

Forfatteren er måske en Dicuil eller Dichull, som var abbed af Pahlacht, født omkring 760, men det er ikke bevist. Om hans liv ved man kun, at han tilhørte et af de irske klostre i det frankiske kongedømme, og at at han ved selvsyn kendte øerne i nærheden af England og Skotland, det vil sandsynligvis sige Hebriderne, Orkneyøerne, Shetlandsøerne og Færøerne: «Jeg har levet på nogle af disse øer,» skriver han, «gået i land på nogle af de andre, jeg har i det mindste set flere af dem og læst om de andre.»

Mellem 814 og 816 skrev han et astronomisk værk og i 825 et geografisk værk. Hans grammatiske værk er gået tabt. Det astronomiske værk består af fire bøger i både prosa og vers, overleveret i et eneste manuskript som tilhører klosteret Saint-Amand, og som  nu er i Valenciennes.

Mest kendt er hans værk De mensura Orbis terrae, et geografisk sammendrag med vigtige informationer om flere lande.

De ni sektioner omfatter Europa, Asien, Afrika, Egypten og Etiopien, områderne på jordens overflade, de fem store floder, bestemte øer, længden og bredden af det Tyrrhenske hav (som ligger mellem Sardinien og Sicilien), og de seks højeste kendte bjerge. 

For nordboere er hans rapporter om munke, som havde levet på Island i et halvt år af stor interesse. Fra 1. februar til  1. august 795 besøgte Dicuil irske eremitter i «Thule», det vil sige Island, «hvor der ikke var mørke til at hindre en i at gøre, hvad man selv ville». 

Dicuils manuskript blev først trykt som Dicuili Liber de mensura orbis terrae ex duobus codd. mss. bibliothecae imperialis nunc primum in lucem editus a Car. Athan. Walckenaer (Paris, 1807). Den sidste og bedste udgave er JJ Tierney, Diculi: Liber de Mensura Orbis Terrae, (Dublin 1967).

Forfattere fra middelalderen
Gejstlige fra middelalderen
Faglitterære forfattere fra Irland
Tjek fødsels- og dødsår
Ted Hughes

Edward James Hughes (kendt som Ted Hughes) (17. august 1930 – 28. oktober 1998) var en anerkendt engelsk digter der inden sin død nåede at udgive i alt femten digtsamlinger.

Den sidste Fødselsdagsbreve (Birthday letters) fra 1998 omhandlede hans turbulente ægteskab med den amerikanske digter og forfatter Sylvia Plath, der begik selvmord kort efter deres skilsmisse i 1963. Hughes blev efter selvmordet af mange beskyldt for at have været årsag til Plaths død.

Hughes redigerede flere antologier og oversatte forskellige værker til engelsk.

Digtsamlinger
 1957 — The Hawk in the Rain
 1960 — Lupercal
 1967 — Wodwo
 1967 — Recklings
 1970 — Crow. Krage udkom på dansk i 1977
 1977 — Gaudete
 1979 — Moortown Diary
 1979 — Remains of Elmet (with photographs by Fay Godwin)
 1983 — River
 1986 — Flowers and Insects
 1989 — Wolfwatching
 1992 — Rain-charm for the Duchy
 1994 — New Selected Poems 1957-1994
 1997 — Tales from Ovid
 1998 — Birthday Letters — vinder af "the 1998 Forward Poetry Prize" for bedste digtsamling, "the 1998 T. S. Eliot Prize", og "the 1999 British Book of the Year award."
 2003 — Collected Poems

Thorkild Bjørnvig har desuden oversat 15 digte til antologien Tigersalme (1995)

Digtere fra England
Leif Frimand Jensen

Leif Frimand Jensen (født 1943, død 22. august 2016) var tidligere ordførende direktør i Farum Kommune. 

Han blev sammen med Peter Brixtofte i Brixtofte-sagen kendt skyldig for diverse lovovertrædelser og blev i byretten idømt et år og tre måneders betinget fængsel. Ved landsrettens dom d. 6. oktober 2009 (12. afd., sag S-1208-07) blev dommen ændret til 2 års betinget fængsel.

Henvisning 

Embedsmænd fra Danmark
Londons myldretidsafgift

Londons trafikafgift (London Congestion Charge) er en afgift, som pålægges bilister, når de kører i centrum af London. London var ikke den første by til at indføre myldretidstrafikafgift, men pr. 2004 har det været den største by, som har gjort det. Afdelingen London Street Management i Transport for London har ansvar for at administrere ordningen.

Afgiften blev indført den 17. februar 2003. I stedet for at oprette en bomring, noget som ville blive en flaskehals i trafikken, betales afgiften enten over telefon eller i automater på benzinstationer i udkanten ad London. Automaterne er udstyret med tastatur, hvor man kan indtaste sin nummerplade. Overvågningen sker ved hjælp af kameraer, både fastmonterede og mobile. Billeder fra disse læses maskinelt, og sammenlignes med registrerede nummerplader fra betalingsautomater og telefonsystemet.

Den daglige afgift på otte pund må betales af den registrerede ejer af biler, som kører ind i, ud af eller inde i adgiftszonen mellem 07.00 og 18.30 mandag til fredag. Hvis afgiften ikke betales inden klokken 22.00 samme dag, øges summen til ti pund. Er afgiften ikke betalt inden midnat, tilægges et gebyr på mindst 50 pund.

Nogle køretøjer som buser, minibuser (over en vis størrelse), taxaer, udrykningskøretøjer, motorcykler, cykler og køretøjer på alternativt brændstof (biobrændsel og lignende) er undtaget fra afgiften. Beboere i afgiftszonen er berettiget til 90 procent rabat, hvis de betaler for en uge eller mere ad gangen.

Ordningens mål er at stimulere folk til at benytte kollektiv transport, mere miljøvenlige køretøjer, cykler, motorcykler eller egne ben frem for biler, og på denne måde reducere myldretidstrafiken og give anledning til hurtigere, mindre forurenende og mere forudsigelig kørsel. Ifølge Transport for London bliver en stor andel af afgiften investeret i kollektiv trafik.

Eksterne henvisninger 
 Officiel hjemmeside

Myldretidsafgift
Valenciennes

Valenciennes (, ) er en by i det nordøstlige Frankrig i Region Hauts-de-France, omkring 80 kilometer sydvest for Bruxelles. Byen er formodentlig grundlagt af den frankiske kongeslægt Merovingerne.

Valenciennes har  indbyggere, plus ca. 300.000 indbyggere i oplandet. Valenciennes er universitetsby, erhvervscentrum og admidnistrationscenter for regionen Nord-Pas-de-Calais.

Industri 

Metal og automobilindustrien er en vigtig del af byen og regionens erhvervsliv. Et konsortium af Fiat og Citroen producerer gearkasser og bilmodellerne Citroën C8, Peugeot 807, Fiat Ulysee og Lancia Phedra. Toyota har en fabrik, som producerer bilmodellen Yaris i nærheden af byen.

I juli 2006 fik Valenciennes et sporvognsnet, som er planlagt til at have et skinnenet på 34 kilometer med fire forskellige linjer.

Historie 
Valenciennes blev for første gang nævnt i 693 i et lovdokument skrevet af Klodvig II. I 800-tallet blev området erobret af normannerne. Efter at Frankerriget blev grundlagt, begyndte byen at udvikle sig. I 1008 var der hungersnød, som førte til at en voldsom byldepest hærgede området.

I 1300-tallet blev tårnet "I Dodenne" bygget. I 1400-tallet blev hertugdømmet Hainsault, som Valenciennes var en del af, en del af Burgund. I 1524 kom byen under den tyske konge Karl den femtes. 

Omkring 1560 var Valenciennes et vigtigt center for kniplinger og calvinismen. I 1562 opstod der i Valenciennes de første oprørsbevægelser mod religiøs forfølgelse i Nederland, efter at en gruppe protestanter blev dømt til døden. I 1580 blev byen erobret af den spanske feltherre Alexander Farnese og byen blev igen katolsk. 

I 1678 tog Frankrig kontrol over Valenciennes og det sydlige område af Hainault. Kort tid efter byggede den franske general Sébastien Le Prestre, Seigneur de Vauban (1633-1707) et fæstningsanlæg i byen. 

Byen blev belejret i 1793 under Napoleonskrigene.

Referencer

Eksterne henvisninger 

 Officiel hjemmeside (fransk)
 Turistinformation (fransk)
Tórshavn Kommune

Tórshavn kommune (færøsk: Tórshavnar kommuna) er en kommune på Færøerne, der består af landets hovedstad Tórshavn og omegn. Kommunen dækker den sydlige del af Streymoy og de nærliggende småøer. Kommunen er den største på Færøerne både målt på indbyggertal og areal. Arealet udgør 173 km², mens indbyggertallet er 19.759 (pr. 2012). Indbyggertallet har været konstant stigende siden 1997 og forventes i 2020 at passere 23.000. 

Kommunen blev grundlagt i 1866, hvormed Tórshavn blev Færøernes officielle hovedstad. Den består foruden Tórshavn af forstæderne Argir i syd og Hoyvík i nord, der begge er vokset sammen med byen, samt Norðradalur og Syðradalur i vest, Hvítanes, Sund, Kaldbaksbotnur, Kaldbak og Kollafjørður i nord langs Streymoys østkyst, og den forhenværende danske militærbase Mjørkadalur i fjeldene, som nu er arrest. Ved en kommunesammenlægning i januar 2005 blev øerne Hestur og Nólsoy, som dengang også var selvstændige kommuner samt Kirkjubøur's kommune (Kirkjubøur og Velbastaður på Streymoys sydvestkyst) lagt sammen med Tórshavn Kommune.

Politik 
Kommunens borgmester er siden 2005 Heðin Mortensen (Javnaðarflokkurin – Det Socialdemokratiske Parti).

Valgresultater 2012

Se også 
Borgmestre i Thorshavn

Referencer 

Kommune
Kommuner i Færøerne
Sigurd Elkjær

Sigurd Kristian Elkjær (6. februar 1885 i Haurum – 7. december 1968 i København) var en dansk hjemstavnsforfatter. Han var uddannet lærer og virkede fra 1925 frem til sin pensionering i 1950 som lærer i Hillerød. 

Sigurd Elkjær debuterede som romanforfatter i 1915 med Anders Grøn.

1936 – 1938 udsendte han trilogien om fjordlandet ved Horsens, Mellem Hav og Fjord, Et Muldskud i Havet og Landfast. 

Også de fleste af hans historiske romaner knytter sig til Horsens-egnen. 

Han modtog Herman Bangs Mindelegat i 1967.

Sigurd Elkjær er sammen med sin hustru Marie begravet på Assistens Kirkegård.

Eksterne henvisninger 
 
 Bibliografi på bibliografi.dk 
 Sigurd Elkjær på Dansk Forfatterleksikon
 Sigurd Elkjær på litteraturpriser.dk

Romanforfattere fra Danmark
Dansksprogede forfattere fra Danmark
Tysk-tyrkisk film

Tysk-tyrkisk film er et begreb som bruges for film skabt af tyrkiske filminstruktører fra Tyskland. Kendt er f.eks. Fatih Akin med sin film Head On (2004).

Weblinks 
 EU: Tysk-tyrkisk film vinder Parlamentes filmpris

Tyrkiets kultur
Tyrkisk film
Dan Lynge

Dan Lynge (født 1957) har tidligere både været medlem af Hells Angels og Bandidos.

Dan Lynge blev 1991 politiagent og meddeler for politiet, og er derfor angiveligt truet på livet. Siden 2002 har Dan Lynge boet på en hemmelig adresse i Sverige.

Referencer

Eksterne henvisninger 
 TV 2 Krimi – Få overblik over Dan Lynge-sagen

Rockere fra Danmark
London (grevskab)

Grevskabet London var et administrativt og ceremonielt grevskab fra 1888 til 1965. Det grænsede mod Middlesex i nord og vest, Essex i nordøst, Kent i sydøst og Surrey i syd.

Grevskabet blev oprettet som en del af indføringen af grevskabsråd, og blev styret af London Country Council. Det dækkede ikke hele det området som i dag er Greater London, og styrede heller ikke i City of London. Grænserne blev sat til det område som blev administreret af Metropolitan Board of Works tidligere, det vil sige dele af Middlesex, Surrey og Kent. Dette område består i dag af bydelene Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster.

I 1965 blev grevskabet opløst og indlemmet i det nye Greater London, som tilsvarer området kendt som indre London. Grevskabsadministrationen overlevede i formindsket version som Inner London Education Authority, som tog sig af uddannelsesspørgsmål frem til 1980'erne.

Bydele 

I 1889, elleve år efter at grevskabet blev oprettet, blev det inddelt i 28 bydele, metropolitan boroughs. Disse erstattede de gamle verdslige sogne, i London kaldt vestries og distrikterne. I 1965 blev disse slået sammen til tolv af de nuværende bydele i London.

Historiske grevskaber i England
Greater London
Steffen Bager

Steffen Bager (født 1956) er uddannet farmaceut (cand.pharm.) fra Danmarks Farmaceutiske Højskole i 1983 og var fra 2002 til 2009 formand for fagforeningen Pharmadanmark.

Steffen Bager havde også følgende andre tillidshverv:
 Akademikernes Centralorganisation (AC), bestyrelsesmedlem
 Det Farmaceutiske Fakultets advisory board, bestyrelsesmedlem
 Fédération Internationale Pharmaceutique (FIP), rådsmedlem
 Pharmakon A/S, bestyrelsesmedlem

Steffen Bager er bosiddende i Dyssegård og er ansat i Lægemiddelstyrelsen.

Eksterne kilder, links og henvisninger 
 Steffen Bagers profilside på linkedin.com

Danskere i 1900-tallet
Danskere i 2000-tallet
Apoteksvæsen
Fagforeningsfolk fra Danmark
Farmaceuter fra Danmark
Inns of Court

Inns of Court er et advokatsamfund i London med fire juristkollegier Lincoln's Inn, Gray's Inn, Inner Temple og Middle Temple.

Juristkollegierne sørger for støtte til advokater og studenter ved at tilbyde uddannelse, restauranter, fællesrum og parker samt tilskud og stipender. Og især at tildele møderet for domstolene. De har også en rolle i administrationen af disciplinærsager og alvorlige klagemål mod advokater.

Juristkollegierne ligger ved vestgrænsen til City of London ved det kongelige tinghus. Hvert af dem har store anlæg med parker, haller, kapeller, biblioteker og kamre for mange hundrede advokater, og dækker flere hektar. Kamrene blev oprindelig brugt som bolig og advokatkontorer for mange af juristerne, men benyttes i dag med nogle få undtagelser kun som kontorlokaler.

Middle Temple og Inner Temple ligger lige øst for grænsen mellem City og Westminster, men er alligevel ikke del af City. De regnes derimod som selvstændige enklaver. Den nærmeste undergrundsstation er Temple.

Gray's Inn og Lincoln's Inn ligger i bydelen Camden lige ved grænsen til City. De har ikke status som selvstændige enklaver. Den nærmeste undergrundsstation er Chancery Lane.

Eksterne henvisninger 

Lincoln's Inn
Gray's Inn
Inner Temple
Middle Temple

City of London
Storbritanniens retsvæsen
Amstel Gold Race 2008

Amstel Gold Race 2008 foregik 20. april 2008. Det var den 43. udgave af Amstel Gold Race og det femte ProTour-løb i 2008-sæsonen. Damiano Cunego vandt spurten foran Fränk Schleck.

Eneste danske deltager var Nicki Sørensen, som endte på en 32. plads, 1 minut og 55 sekunder efter Damiano Cunego.

Resultater 

UCI ProTour 2008
2008
Niels Kristensen (apoteker)

Niels Kristensen (født 24. februar 1961 i Birkerød) er uddannet farmaceut (cand.pharm.) fra Det Farmaceutiske Fakultet i 1988 og fra 2004-2014 formand for branche- og arbejdsgiverforeningen Danmarks Apotekerforening.

Niels Kristensen har også følgende andre tillidshverv:
 Dansk Selskab for Patientsikkerhed, bestyrelsesmedlem
 Det Farmaceutiske Fakultets advisory board, bestyrelsesmedlem 
 Fédération Internationale Pharmaceutique (FIP), rådsmedlem
 Nordisk Apoteksforening, bestyrelsesmedlem
 Sundhed.dk, bestyrelsesmedlem

Niels Kristensen er bosiddende i Dyssegård (Gentofte) og har siden 2001 arbejdet som apoteker på Kongens Lyngby Svane Apotek.

Han er optaget i Kraks Blå Bog.

Eksterne kilder, links og henvisninger 
 Det Farmaceutiske Fakultets informationsside om Niels Kristensen

Noter 

Danskere i 1900-tallet
Danskere i 2000-tallet
Fagforeningsfolk fra Danmark
Foreningsformænd fra Danmark
Apotekere fra Danmark
Personer i Kraks Blå Bog
Personer fra Birkerød
Niels Kristensen

Niels Kristensen kan referere til følgende personer:

 Niels Kristensen (politiker) – dansk socialdemokratisk politiker
 Niels Peder Kristensen (1943-2014) – dansk lepidopterolog
 Niels Kristensen (roer) (1920 - ukendt) – dansk olympisk roer
 Niels Kristensen (apoteker) (født 1961) – dansk apoteker
 Niels Kristensen (fodboldspiller) (født 1988) – dansk fodboldspiller
Amalie

Amalie er et pigenavn, en kortform til gamle germanske navne, sammensat med ordet amal- med betydningen "virksom", "handlekraftig" eller "flittig". 

Udover det "originale" er der også kombinationer så som: Sophie Amalie og Charlotte Amalie. Andre varianter kan være: Amalia,  Amelie og Amelia

I Danmark findes omkring 7900 personer med navnet ifølge Danmarks Statistik.

Navnet Amalie har navnedag den 7. oktober

Kendte personer med navnet

Kongelige
 Sophie Amalie af Braunschweig-Lüneburg, dansk dronning til Frederik 3.
 Charlotte Amalie af Hessen-Kassel, dansk dronning til Christian 5.
 Caroline Amalie af Augustenborg, dansk dronning til Christian 8.

Øvrige
Sophie Amalie Lindenov, dansk godsejer.
Sophie Amalie Moth, Christian 5.s elskerinde. 
Sophie Amalie rigsgrevinde von Schmettau, dansk dekanesse.
Amalie Skram, norsk-dansk forfatter.
Amelia Earhart, amerikansk flypioner.
Amelia "Minnie" Driver, britisk skuespiller, sanger og sangskriver.  
Amalie Dollerup, dansk skuespiller.
Amalie Bruun, dansk sangerinde
Amalie Ihle Alstrup, dubber og tidligere barnestjerne.
Amalie Malling, dansk pianist
Amalie Szigethy, realitystjerne og sanger.

Navne anvendt fiktion
Den fabelagtige Amélie fra Montmartre er titlen på en fransk film fra 2001.
På'en igen Amalie er en dansk film fra 1973.
"Amelia" er titlen på en sang af Joni Mitchell fra albummet Hejira (titlen hentyder til Amelia Earhart).
Amelia er titlen på en film med den Oscar-belønnede skuespillerinde Hilary Swank i hovedrollen, fra 2009.
Godnat Amalie er navnet på en børnebog af Russell Hoban, oversat af Ellen Kirk

Andre anvendelser
Charlotte Amalie er hovedstad på øen, Sankt Thomas. Opkaldt efter dronning Charlotte Amalie.
 Sophie Amalie Hotel , København, Danmark.
Sophia Amalia var navnet på Danmarks første kongeskib, navngivet efter dronning Sophie Amalie.
Amaliegade, gade i København
Amaliegade (Silkeborg), gade i Silkeborg
Amaliehaven, have mellem Amalienborg og havnen i København

Noter og referencer 

Pigenavne